Viacom hlási pokles zisku pre nižšie tržby
TASR, 9. februára 2016 16:17
Káblové televízne stanice v USA už niekoľko rokov zápasia s novou konkurenciou, ako je napríklad populárna americká videopožičovňa Netflix.
Zisk Viacomu za tri mesiace do konca decembra 2015 klesol na 449 miliónov USD (399,61 milióna eur), čo predstavuje 1,13 USD na akciu z 500 miliónov USD alebo 1,20 USD/akcia v rovnakom období predchádzajúceho roka 2014.
Bez započítania mimoriadnych položiek dosiahol Viacom zisk 1,18 USD na akciu, čo sa zhoduje s odhadmi analytikov.
V období október-december 2015 sa tržby spoločnosti znížili medziročne o 5,7 % na 3,15 miliardy USD a zaostali za očakávaniami analytikov, ktorí predpovedali, že dosiahnu 3,26 miliardy USD.
Tržby filmovej divízie Paramount Pictures pritom klesli o 15 % na 612 miliónov USD, keďže uviedla do kín menej filmov ako predvlani. A tržby z reklamy v USA sa znížili o 4 %.
(1 EUR = 1,1236 USD)
Najnovšie články v rubrike
Ceny ropy klesli
Americký ropný inštitút (API) by mal svoje odhady zverejniť dnes v neskorých večerných hodinách.
VšZP je v rekordnej strate. SULÍK: Je to neschopnosť Smeru-SD
Šéf VšZP Miroslav Kočan dnes oznámil, že štátna poisťovňa by mala skončiť rok v strate 283 miliónov eur.
Český rozpočet by mal tento rok skončiť vo vysokom prebytku
Česká republika mala štátny rozpočet v prebytku v prvých troch rokoch samostatnej existencie. Najviac v roku 1994, keď prebytok dosiahol 10,4 miliardy Kč.